**Balatonföldvár VÁROS ÖNKORMÁNYZATA**

**8623 Balatonföldvár, Petőfi Sándor utca 1. Tel: 84-540-330.**

**ELŐTERJESZTÉS**

**Balatonföldvár Város Önkormányzata Képviselőtestületének**

**2024. november 27. napján tartandó ülésére**

Előterjesztést készítette: Mikóné Fejes Ibolya aljegyző

Az előterjesztés tárgya: Tájékoztató vagyonnyilatkozat-tételi kötelezettség teljesítéséről

Döntéshozatal: Egyszerű többséggel

Tárgyalás: Nyilvános ülésen

***Tisztelt Képviselőtestület!***

Az **önkormányzati képviselő** a vagyonnyilatkozat-tételi kötelezettségének a megválasztásától, majd ezt követően minden év január 1-jétől számított harminc napon belül köteles eleget tenni *(Mötv. 39. §).*

A nem a képviselők közül választott alpolgármester (a továbbiakban: nem képviselő alpolgármester) vagyonnyilatkozat-tételének határideje megegyezik az önkormányzati képviselőkre vonatkozó határidővel. Amennyiben a képviselő vagyonnyilatkozat-tételi kötelezettségét elmulasztja – annak benyújtásáig – a képviselői jogait nem gyakorolhatja, tiszteletdíjban, természetbeni juttatásban és költségtérítésben nem részesülhet *[Mötv. 39. § (2) bek.].*

A vagyonnyilatkozatot a szervezeti és működési szabályzatban erre kijelölt Pénzügyi és Gazdasági Bizottság tartja nyilván és ellenőrzi. Tekintettel arra, hogy az alakuló ülésen az Ügyrendi Bizottság létrehozására nem került sor, a vagyonnyilatkozat benyújtásának határideje azonban a képviselőtestület ülését megelőzően lejár, a tájékoztatót az előterjesztéseben foglaltak szerint tesszük meg.

Nyilvános ülésen kell megtárgyalni a vagyonnyilatkozat-tételi kötelezettség teljesítéséről szóló beszámolót mind a feladatra kijelölt bizottságnak, mind pedig ezt követően a képviselő-testületnek is (az Mötv. értelmében zárt ülés abban az esetben tartandó, ha vizsgálat indul a vagyonnyilatkozat tartalmával kapcsolatban).

**Határozati javaslat:**

Balatonföldvár Város Önkormányzatának Képviselőtestülete megállapítja, hogy a képviselőtestület tagjai: a polgármester és az önkormányzati képviselők, Magyarország helyi önkormányzatairól szóló törvényben foglalt 2024. évi vagyonnyilatkozat-tételi kötelezettségüknek az alábbiak szerint eleget tettek:

Holovits György Huba polgármester, Herényi Károly képviselő, Füstös Erika képviselő, Ernyes Ervin képviselő 2024. október 31. napjáig határidőben;

Kovács Emőke képviselő és Veres Zsolt képviselő 2024. november 4-én, a határidőt követően;

dr. Kovács Zsolt képviselő az előterjesztés készítéséig nem tett vagyonnyilatkozatot.

Balatonföldvár, 2024. november 7.

**Holovits György Huba**

**polgármester**

Törvényességi ellenőrzésre bemutatva:

Ellenjegyezte: ……………………………..

Dr. Törőcsik Gabriella jegyző