**Balatonföldvár Város Önkormányzata Képviselő-testületének**

**14/2024. (XI. ...) önkormányzati rendelete**

**a szervezeti és működési szabályzatról szóló 12/2014. (X.22.) önkormányzati rendelet módosításáról**

Balatonföldvár Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, a következőket rendeli el:

**1. §**

A szervezeti és működési szabályzatról szóló 12/2014. (X. 22.) önkormányzati rendelet 2. § (1) bekezdés b) pontja helyébe a következő rendelkezés lép:

*(A képviselő-testület a polgármesterre a következő hatáskörök gyakorlását ruházza át:)*

„*b)* az önkormányzat költségvetésében jóváhagyott általános tartalék terhére esetenként 1.000.000 Ft felhasználásáról jogosult dönteni,”

**2. §**

A szervezeti és működési szabályzatról szóló 12/2014. (X. 22.) önkormányzati rendelet 5. § (1) és (2) bekezdése helyébe a következő rendelkezések lépnek:

„(1) A képviselő-testület a polgármester javaslata alapján titkos szavazással dönt a képviselő-testület tagjai közül választott két alpolgármesteri tisztség betöltéséről.

(2) Megválasztásukat követően az alpolgármesterek e minőségükben esküt tesznek, és aláírják az esküokmányt. Az eskü szövegét a jegyző olvassa elő.”

**3. §**

(1) A szervezeti és működési szabályzatról szóló 12/2014. (X. 22.) önkormányzati rendelet 9. § (1) bekezdése helyébe a következő rendelkezés lép:

„(1) A képviselő-testület üléseit éves munkatervének megfelelően tartja, havonta rendszerint a hónap harmadik csütörtökjén 16.00 órától ülésezik.”

(2) A szervezeti és működési szabályzatról szóló 12/2014. (X. 22.) önkormányzati rendelet 9. § (3) bekezdése helyébe a következő rendelkezés lép:

„(3) A képviselő-testület üléseit a polgármester és a polgármester által kijelölt alpolgármester egyidejű tartós akadályoztatása, vagy mindkét tisztség egyidejű betöltetlensége esetén a korelnök (legidősebb képviselő) hívja össze és vezeti. Munkáját a jegyző segíti.”

(3) A szervezeti és működési szabályzatról szóló 12/2014. (X. 22.) önkormányzati rendelet 9. § (5) bekezdése helyébe a következő rendelkezés lép:

„(5) A rendes ülés meghívóját az írásos előterjesztésekkel együtt úgy kell elektronikus úton továbbítani, vagy a www.balatonfoldvar.hu oldalon elérhetővé tenni, hogy azt a képviselők az ülés előtt legalább 5 nappal megkapják.”

**4. §**

A szervezeti és működési szabályzatról szóló 12/2014. (X. 22.) önkormányzati rendelet 11. § (4) bekezdése helyébe a következő rendelkezés lép:

„(4) A (3) bekezdés szerinti rendkívüli ülésre szóló meghívót, a napirend - a sürgősség indokát is tartalmazó - írásos előterjesztéseivel együtt, legalább 24 órával az ülés megkezdése előtt kell elektronikus úton továbbítani vagy a [www.balatonfoldvar.hu](http://www.balatonfoldvar.hu) oldalon elérhetővé tenni. Amennyiben a sürgősség indokolja, a rendkívüli ülés szóban is összehívható.”

**5. §**

A szervezeti és működési szabályzatról szóló 12/2014. (X. 22.) önkormányzati rendelet 12. § (3) bekezdése helyébe a következő rendelkezés lép:

„(3) Az előterjesztéseket az ülés előtt 10 nappal kell a jegyzőnek benyújtani.”

**6. §**

A szervezeti és működési szabályzatról szóló 12/2014. (X. 22.) önkormányzati rendelet 22. § (4) bekezdése helyébe a következő rendelkezés lép:

„(4) Az egy év során képviselőnként kiszabott rendbírság összegét a képviselő-testület a tárgyévet követő év január 31. napjáig a www.balatonfoldvar.hu oldalon közzéteszi. A képviselő-testület a rendbírságból befolyt összeget balatonföldvári székhellyel működő köznevelési intézmény részére adja át.”

**7. §**

(1) A szervezeti és működési szabályzatról szóló 12/2014. (X. 22.) önkormányzati rendelet 25. §-a a következő (2a) bekezdéssel egészül ki:

„(2a) A képviselő-testület valamennyi nyilvános üléséről filmfelvétel készül, melyet a www.balatonfoldvar.hu oldalon, az ülést követő 5 napon belül, nyilvánosságra kell hozni.”

(2) A szervezeti és működési szabályzatról szóló 12/2014. (X. 22.) önkormányzati rendelet 25. § (6) bekezdése helyébe a következő rendelkezés lép:

„(6) Az önkormányzat a www.balatonfoldvar.hu oldalon biztosítja a lakosság részére a képviselő-testület előterjesztéseihez és jegyzőkönyveihez való hozzáférést, valamint a nyilvános ülésekről készült filmfelvétel megtekintését.”

**8. §**

A szervezeti és működési szabályzatról szóló 12/2014. (X. 22.) önkormányzati rendelet 27. § (6) bekezdése helyébe a következő rendelkezés lép:

„(6) A napirendi pont vitája során a képviselő kérdését 2 percben, hozzászólását 5 percben mondhatja el, hozzászólásával kapcsolatban viszontválaszt 2 perc időtartamban adhat. Ha a napirendi ponthoz több felszólaló nincs, a polgármester a vitát lezárja. A vita lezárását, valamint a hozzászólás korlátozását bármely képviselő kérheti, melyről a képviselő-testület határoz.”

**9. §**

A szervezeti és működési szabályzatról szóló 12/2014. (X. 22.) önkormányzati rendelet 33. § (4) bekezdése helyébe a következő rendelkezés lép:

„(4) A képviselő-testület rendeletének kihirdetése az önkormányzati hivatal hirdetőtábláján 15 napra kifüggesztett hirdetménnyel történik. A hirdetmény tartalmazza a rendelet számát, tárgyát, a kihirdetés tényét; valamint azt, hogy a hatályos szöveg az önkormányzati hivatalban ügyfélfogadási időben és a www.balatonfoldvar.hu oldalon megtekinthető; továbbá a kifüggesztés napját. A rendelet kihirdetésének napja a kifüggesztés napja. A rendelet irattári példánya tartalmazza a kihirdetés tényét és napját.”

**10. §**

(1) A szervezeti és működési szabályzatról szóló 12/2014. (X. 22.) önkormányzati rendelet 39. § (3) bekezdése helyébe a következő rendelkezés lép:

„(3) A közmeghallgatás időpontjáról, helyéről és napirendjéről a lakosságot a képviselő-testület ülésével megegyező módon kell tájékoztatni. A közmeghallgatás legkorábbi kezdő időpontja 17,00 óra, állandó helyszíne a Bajor Gizi Közösségi Ház.”

(2) A szervezeti és működési szabályzatról szóló 12/2014. (X. 22.) önkormányzati rendelet 39. § (5) bekezdése helyébe a következő rendelkezés lép:

„(5) A rendelettervezetet és a gazdasági program tervezetét a közmeghallgatás előtt legalább 5 nappal a www.balatonfoldvar.hu oldalon elérhetővé kell tenni. Erről a lakosságot az önkormányzati hivatal a közmeghallgatásról szóló meghívóban tájékoztatja.”

**11. §**

A szervezeti és működési szabályzatról szóló 12/2014. (X. 22.) önkormányzati rendelet 41. § (1) bekezdése helyébe a következő rendelkezés lép:

„(1) A polgármester a képviselőt szakmai ismeretei, felkészültsége alapján, lehetőség szerint bevonja a döntések előkészítésébe, különböző szervekkel folytatott tárgyalásokba.”

**12. §**

A szervezeti és működési szabályzatról szóló 12/2014. (X. 22.) önkormányzati rendelet 44. § (2) és (3) bekezdése helyébe a következő rendelkezések lépnek:

„(2) A Pénzügyi és Gazdasági Bizottság üléseit rendszerint a képviselő-testület ülésének hetén, csütörtökön 15.00 órától tartja.

(3) A Humán Bizottság üléseit rendszerint a képviselő-testület ülésének hetén, szerdán 8.00 órától tartja.”

**13. §**

A szervezeti és működési szabályzatról szóló 12/2014. (X. 22.) önkormányzati rendelet 45. § (2) bekezdése helyébe a következő rendelkezés lép:

„(2) A bizottsági ülés meghívóját és előterjesztéseit a bizottság ülése előtt legalább 5 nappal kell a képviselők és a nem képviselő bizottsági tagok számára elektronikus úton továbbítani, vagy a www.balatonfoldvar.hu oldalon elérhetővé tenni.”

**14. §**

A szervezeti és működési szabályzatról szóló 12/2014. (X. 22.) önkormányzati rendelet 51. § (3) bekezdése helyébe a következő rendelkezés lép:

„(3) A polgármester által kijelölt alpolgármestert a polgármester távollétében, írásbeli felhatalmazása alapján, továbbá a polgármester akadályoztatása esetén, a polgármester jogosultságai illetik meg.”

**15. §**

Hatályát veszti a szervezeti és működési szabályzatról szóló 12/2014. (X. 22.) önkormányzati rendelet

*a)* 5. § (3) és (4) bekezdése,

*b)* 52. § (8) bekezdése.

**16. §**

Ez a rendelet 2024. november 27-én …. óra …. perckor lép hatályba.

Balatonföldvár, 2024. november 27.

**Holovits György Huba dr. Törőcsik Gabriella**

**polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2024. november 27. napján …. óra …. perckor.

dr. Törőcsik Gabriella

jegyző